Kolberģis
Kolberģis (IPA: [kɔlbɛrɟis]), agrāk arī Jaunalūksne, ir ciems Alūksnes novada Jaunalūksnes pagastā, pagasta centrs. Izvietojies pagasta ziemeļrietumos Alūksnes ezera krastā autoceļu P40 un V390 krustojumā pie Alūksnes austrumu robežas 5 km no pilsētas centra un 205 km no Rīgas. Kolberģī atrodas pagasta pārvalde, bērnudārzs «Pūcīte», tautas nams, bibliotēka, pasts, vairāki veikali.